KRA Sasradiningrat IV ya iku pepatih Surakarta saka taun 1889 nganti 1916 M. Ramané ya iku KRA Sasranagara uga mengku kalungguhan pepatih. Sasradiningrat IV lair Akad Wage, 7 Rejeb taun Dal 1775, mangsa Sadha, wuku Landhep (20 Juni 1847 M) kanthi nama R.M. Saliman, peparab R.M. Jombo.

Wiwit umur 12 taun, RM Saliman wus manakawan ana ing Kasunananan. Kalenggahan kang diparingaké yaiku :

Lan wiwit Sênèn Wage,20 Jumadilakir taun Je 1846/24 April 1916 lèrèh lan dedalem ing Karanggeneng, Boyolali  banjur disulihi putrane aran Adipati Jayanegara. Sasuwéné dadi pepatih, Sasradiningrat yasa srana kanggo kemajuwaning negara kaya ta Taman Sriwedari, Museum Radyapustaka, Rumah Sakit Pantiraga (Kadipala), Sekolah Mambaul Ulul, lan liya-liyane. Sasradiningrat IV uga katelah kanthi asma Kangjeng Ngendra.

Sasradiningrat surut ing Akad Lêgi, 6 Bêsar taun Dal 1855 lan kasarèkaké ing Imagiri mula kasebut Sasradiningrat sumare Ngimagiri.

Rujukan